ยอดโควิดไทยพุ่ง 334 รายใหม่ กทม.มากสุด 316 คน เชื่อมโยงคลัสเตอร์สถานบันเทิง
ยอดโควิดไทยพุ่ง 334 รายใหม่ กทม.มากสุด 316 คน เชื่อมโยงคลัสเตอร์สถานบันเทิง
ยอดโควิดไทยพุ่ง 334 รายใหม่ กทม.มากสุด 316 คน เชื่อมโยงคลัสเตอร์สถานบันเทิง
7 เม.ย. 2564

แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของเชื้อไวรัสโคโรนา 2019 (โควิด-19) หรือศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (7 เม.ย.64) ว่า พบผู้ติดเชื้อรายใหม่ 334 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการ 174 ราย และจากการค้นหาผู้ติดเชื้อเชิงรุกในชุมชน 153 ราย  พบมากที่สุดในกรุงเทพมหานคร (กทม.) 210 ราย ส่วนใหญ่พบจากกลุ่มสถานบันเทิง กทม. และผู้ที่เดินทางมาจากต่างประเทศ 7 ราย
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 29,905 ราย แบ่งเป็นผู้ป่วยที่ติดเชื้อภายในประเทศ 10,246 ราย และการตรวจคัดกรองเชิงรุก 16,496 ราย ส่วนผู้เดินทางมาจากต่างประเทศ 3,163 ราย โดยมีผู้ป่วยรักษาหายแล้ว 28,069 ราย เพิ่มขึ้น 121 ราย ส่วนยอดเสียชีวิตสะสมคงที่ 95 ราย

